Diari Oficial de la Generalitat Valenciana


Sumari del DOGV 5616, del 10-10-2007 (2007/11764)

Informació pública de l'acord d'aprovació del Programa d'Actuació Aïllada de l'illa sítia al carrer dels Sants Màrtirs, número 38-50, de Benlloch, alternativa tècnica i projecte de reparcel·lació.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11501


Data del document
:   25-09-2007

Organisme emissor
:   Ajuntament de Benlloc

Tipus de document
:   Informació Pública

Descriptors 

:   * Benlloc
    * administració local
    * pla d'urbanisme

Informació pública de l'acord d'aprovació del Programa d'Actuació Aïllada de l'illa sítia al carrer dels Sants Màrtirs, número 38-50, de Benlloch, alternativa tècnica i projecte de reparcel·lació. [2007/11967]  
De conformitat al que estableix l'article 327 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística, s'exposa al públic la part dispositiva de l'acord plenari de data 20 de juliol de 2007 que estableix:   
«Primer. Pel que fa a les al·legacions presentades per José Miguel Traver Ferrando i atenent els informes tècnics, considerar-les en els termes següents:  
Entendre desestimades les al·legacions primera, segona i cinquena, de conformitat amb el que s'ha indicat més amunt; estimar la tercera al·legació, si bé considerar que esta ha sigut ja atesa amb la justificació aportada en l'informe aportat pel promotor, per mitjà de l'informe emés a l'efecte d'estes pel promotor, i pel que fa a la quarta al·legació, considerar suficient l'alçament topogràfic realitzat pel promotor, sense perjuí que les parts confrontants i implicades mitjançant un acord redefinisquen el límit.  
Segon. Aprovar definitivament l'alternativa tècnica de Programa per al Desenvolupament d'Actuacions Aïllada al carrer dels Sants Màrtirs, número 38-50, de Benlloch, presentada per la mercantil Redemur, SL.  
Tercer. Aprovar definitivament l'única proposició juridicoeconòmica presentada per la mercantil Redemur, SL, al referenciat Programa per al Desenvolupament d'Actuacions Aïllada al carrer dels Sants Màrtirs, número 38-50, de Benlloch.  
Quart. Aprovar definitivament el projecte de reparcel·lació que afecta el referenciat programa per al Desenvolupament d'Actuacions Aïllada al carrer dels Sants Màrtirs, número 38-50, de Benlloch.  
Cinqué. Comunicar al promotor seleccionat l'obligació d'inscriure este projecte de reparcel·lació en el Registre de la Propietat, una vegada siga ferma en via administrativa.  
Sisé. Facultar l'alcalde o qui legalment el substituïsca o succeïsca, tan àmpliament com en dret siga possible, perquè en nom de la corporació resolga sobre la introducció en el projecte de reparcel·lació d'aquelles rectificacions que resulten necessàries amb vista a la inscripció en el Registre de la Propietat del projecte de reparcel·lació, afectant les parcel·les adjudicades al pagament de les quotes d'urbanització.  
Seté. Aprovar les quotes d'urbanització fixades amb caràcter provisional en el projecte de reparcel·lació forçosa ara aprovat definitivament, d'acord amb el que preceptua els articles 175.1.f de la Llei Urbanística València.  
Huité. Fixar, amb caràcter provisional, en 105.260,29 € la quantitat que s'han de repartir justificada en el projecte de reparcel·lació presentat. La dita quantitat té el caràcter de mera previsió, per la qual cosa si el cost efectiu de les obres fóra major o menor que el previst, es rectificarà com procedisca.  
Nové. Remetre el programa per al desenvolupament d'actuació aïllada una vegada aprovat definitivament, a la conselleria competent en urbanisme i habitatge. La remissió d'este habilita per a la publicació de l'acord d'aprovació definitiva.  
Deu. Requerir al promotor la mercantil Redemur, SL, per a la presentació de fiança o garantia del cost previst d'urbanització.  
Onze. Procedir a la publicació del present acord en el Diari Oficial de la Comunitat Valenciana, en el Butlletí Oficial de la Província de València i al tauler d'anuncis de l'Ajuntament.  
Dotze. Estimar conforme el projecte d'edificació presentat per la mercantil Redemur, SL.  
Tretze. Notificar a les persones interessades este acord juntament amb els recursos pertinents».  
Benlloch, 25 de setembre de 2007.- L'alcalde: Juan José Edo Gil.